SUFOI INTERN JANUAR 1998 


SUFOI Intern er et internt nyhedsbrev, der ifølge SUFOI’s vedtægter udsendes ca. 
den 15. i hver måned til SUFOI's repræsentantskab. 

Redaktion: Per Andersen, 38 71 96 64. Mail: pandersen@idcresearch.com 
Skandinavisk UFO Information, Postboks 6, 2820 Gentofte 


SUFOI HEADLINES ! 


* Internettet vokser - også for SUFOI 

* Stort SUFOI-arrangement i Ålborg 

* Brasiliansk ufolog på besøg i København 


SKRIV DIG DET BAG ØRET ! 


FAT PENNEN 


Husk følgende deadlines: 


Næste Intern: 10. februar 
UFO-Nyt nummer 2: 2. april 


AKTIVITETER 


GANG I INTERNETTET - Af Lars H. Andersen & Per Andersen 


Den 8. januar meddelte vores Webmaster, Lars, at besøgstallet havde passeret 20.000 
(20.287 for at være helt præcis). Og dette er jo med den nye tæller - hertil kommer de 
10.000-15.000 besøgende der var inden omstruktureringen. Hvad der er mindst lige så 
interessant er, at de sidste 10.000 besøgende er kommet i løbet af omkring en måned! 


Men succes kommer jo ikke af sig selv, og Lars har virkelig gjort et stort arbejde for at få 
siderne gjort attraktive - i samarbejde med blandt andre Kim. Lars efterlyser dog konstant 
nyheder, som han kan lægge på siderne. Husk at sende/maile ham info om arrangementer, 
observationer, nyheder osv. 


Tidsskriftet Komputer for Alle har tænkt sig i marts at køre et tema over "mystiske 
emner" og på den CD-ROM, som kommer med hvert nummer, har de bedt om at få lov 
til at lægge dele af vores Web-sider. Dette har vi naturligvis givet dem lov til - gratis 
reklame til et meget stort antal PC-brugere! 


Endelig kan det nævnes, at jeg jævnligt checker adressen "www.ufo.dk", som jeg 
forfærdelig gerne vil have fingrene i. Men der er stadig kun en enkelt side, der henviser 
til, at der engang kommer noget på denne adresse. Jeg har forsøgt at lokalisere ejeren og 
skrevet til ham (hende?), men har ikke fået noget svar! 

JUBILÆUMSARRANGEMENT I ÅLBORG - Af Torben Birkeholm & Per Andersen 

Torbens jubilæumsarrangement i anledning af SUFOI Ålborgs 25 års jubilæum er ved at 
tage form. Det vil blive afholdt på Det Lille Teater, Aalborg Kongres- og Kulturcenter den 
28. februar. Åbningen vil blive foretaget af Aalborgs borgmester og talerne er derefter 
Torben Birkeholm, Per andersen og Peter Nørgaard. Er du på de kanter, så kik ind! 
(starttidspunkt er kl. 12.00). 


BRASILIANER PÅ BESØG I DANMARK - Af Per Andersen 

Kun få måneder efter den store kongres i Brasilien kommer en af hovedarrangørerne, A.J. 
Gevaerd, på en tur til Danmark. Det er som led i en skandinaviens-tur, der også bringer 
ham til de andre nordiske lande. Han planlægger at være i København omkring den 3-5. 
marts, hvor jeg vil arrangere middag, interview til UFO-Nyt og andre aktiviteter. Hvis du 
har ideer i denne retning, hører jeg gerne om det. 


KØBENHAVNSGRUPPEN - Af Per Andersen # 

Så er der igen kommet fart over SUFOI-gruppen i København. Efter et møde i december, 
holder vi her i januar et møde, hvor jeg fortæller om turen til Brasilien. I februar kommer 
Kim Møller Hansen med et foredrag om Bermuda-trekanten. I marts ser vi nok en 
videofilm - jeg havde ellers inviteret H.C. Petersen, men han kommer sandelig ikke til 
sådant et arrangement med mindre der er et trecifret antal tilhørere. Samtidig forsøger vi 
at få en aftale med Holger Bech Nielsen. April måned skulle så gerne byde på en observa¬ 
tionstur, hvor Toke har lovet at lokke en amatørastronom med (ik* os’ Toke). 


NY BOG FRA NORGE - Af Per Andersen 

Jeg har modtaget et anmeldereksemplar af den nye norske bog "UFO i Norge" skrevet af 
Willy Ustad på forlaget Grøndahl Dreyer. UFO Norge har vist haft en stor finger med i 
spillet. Hvis nogen i rep. har lyst til at anmelde bogen sender jeg den gerne frem til dig. 


NYT OM PERSONER 


EMAIL ADRESSER 


Der vil fremover være en liste her over rep.s email-adresser. Send venligst din til PA. 


Per Andersen 
Lars H. Andersen 
Kim Møller Hansen 
Toke Haunstrup 
Ole Henningsen 
Peter Nørgaard 
Henrik Klinge 
Michael Storm 


pandersen@idcresearch. com 
lha@post6.tele.dk 
box7151 @post3. tele. dk 
c9481 20@student.dtu . dk 
oleh@postl .tele.dk 

p_noergaard@jyskebank.dk — HAR PROBLEMER !! 

hkp@geus.dk 

malou@post 10. tele. dk 

DE TØRRE TAL 


Medlemsstatistik 1997, SLUTTAL: 713, hvilket er 37 mindre end sidste år på samme 
tidspunkt. Det betyder et fald i 1997 på 5 %. 


Initialer på giro 1997: IHS 12, PA 12, PN 9, TH 5, EO 5, VM 4, TB 2, KF 1, FWK 1 


Fondene: Forskningsfond: kr. 3.686. Støttefond: kr. 13.213. 


Pengekassen (pr. december) 



Brugt 

Budget 

Rest 

HKP 

0 

200 

200 

TB 

705 

600 

105 - * 

PA 

6.665 

7.500 

835* 

KMH 

1.834 

3.500 

1.666* 

JH 

14.797 

11.000 

3.797-* 

KF 

111 

800 

689 

TH 

3.002 

8.000 

4.998* 

LT 

0 

800 

800 

CKL 

0 

400 

400 



Brugt 

Budget 

Rest 

OH 

140 

1.200 

1.060 

MS 

0 

400 

400 

JB 

1.181 

2.500 

1.319* 

IHS 

2.038 

5.000 

2.962* 

PN 

1.731 

2.800 

1.069* 

BN 

487 

400 

-87* 

BM 

0 

400 

400 

LHA 

0 

800 

800 


DEBAT 


ENDNU ET BREV FRA MØLLER-FAMILIEN 

Så kom der endnu et brev fra Møller-familien, denne gang fra farmand Kai E. Møller. Nu 
mangler vi bare lillebror Rasmus, så kan vi tale om en "kollektiv udmeldelse". Kai skriver: 

Når man har været med i - og medlem af SUFOI i så mange år som jeg har, er det med lidt 
vemod at jeg skriver dette. Det har været længe undervejs, men det har været svært at tage sig 
sammen - indtil jeg fik sidste nummer af UFO-Nyt. 

Det er lidt synd, at I begynder at efterligne en vis herr Rothstein (eller hvad det nu er han 
hedder) og fordummer folk der mener at have haft en observation. Se UFO-NYT nr 4 1997 side 
6: "Objekt filmet i Albertslund". Det er muligt at der er tale om en ballon, men dette er jo også 
kun en teori, når der ingen fakta ligger på bordet. Reelt er fænomenet uidentificeret , men man 
fornemmer næsten, at dette ord er blevet et "fy"-ord i SUFOI. 

At betragte mennesker med en anden holdning end den Rothsteinske som laverestående eller 
mindre intelligent har ingen hold i virkeligheden. Hans teorier om, at alt hvad han ikke kan 
forklare, blot er en religiøs holdning, er efter min mening helt ude i det snobbede. At afløse én 
teori med en anden er jo ingen løsning, men blot et forsøg på at påpege Jantelovens bud: "Du 
skal ikke tro, at du er noget". 

Jeg kan se på jubilæumsprogrammet, at man i SUFOI tillægge ham stor vægt. Som i øvrigt også 
kan ses i UFO-NYT gennem det seneste stykke tid. Og når man i SUFOI på den måde begynder 
at dyrke guru'er er jeg desværre nødt til at melde fra. Det gør mig ondt, og jeg beklager det - 
ikke mindst over for Ole Henningsen, som har lagt et kæmpearbejde i foretagenet. 







Til sidst et velmenende råd: UFO-NYT er med sine 59,24 kx. pr. nummer blevet alt for dyr, 
når man tager i betragtning, at der kun er 24 sider incl. for og bagside. 

Jeg hører meget gerne når I vil til at behandle sagerne seriøst igen. Til den tid vil jeg gerne 
abonnere på bladet igen. Men indtil da betragter jeg mig som udmeldt. 

Med venlig hilsen 
[sign.] 

Kai Eskildsen Møller 




